Pasgebore baba in vullisdrom gevindŉ Pasgebore baba is die afgelope naweek in ŉ vullisdrom in Tableview, Kaapstad gevind, het polisie Dinsdag gesê. Kaptein Frederick van Wyk het gesê die babaseuntjie is Saterdagoggend in Cherrywoodweg, Parklands, deur ŉ verbyganger ontdek. Hy is na die hospitaal geneem en was glo in ŉ goeie toestand. “Die baba is nou in veilige hande,” het Van Wyk gesê. Hy doen ŉ beroep op die publiek om die polisie te help om die baba se ouers op te spoor.